ഓഹരി വിപണികളിൽ നേട്ടം തുടരുന്നു . ഗുജറാത്ത് , ഹിമാചൽ പ്രദേശ് നിയമസഭ തെരഞ്ഞെടുപ്പുകളിൽ ബിജെപി പ്രതീക്ഷിച്ച വിജയം നേടിയതാണ് വിപണികളെ നേട്ടത്തിൽ നിലനിർത്തുന്നത് . മുംബൈ ഓഹരി സൂചികയായ സെൻസെക്സ് 143 പോയൻറ് ഉയർന്നു . ദേശീയ ഓഹരി സൂചികയായ നിഫ്റ്റി 40 പോയൻറ് നേട്ടമുണ്ടാക്കി . ആഗോള വിപണികളിലെ നേട്ടവും ഇന്ത്യൻ വിപണികളിൽ പ്രതിഫലിക്കുന്നുണ്ട് . ഏഷ്യൻ വിപണികളിൽ സമ്മിശ്ര പ്രതികരണമാണ് . ഹീറോ മോട്ടോ കോർപ്പ് , ടാറ്റ മോട്ടോഴ്സ് , മാരുതി സുസുക്കി എന്നിവയാണ് നേട്ടപ്പട്ടികയിൽ മുന്നിൽ . അതേസമയം കൊട്ടക് മഹീന്ദ്ര , ഭാരതി എയർടെൽ , ഇൻഫോസിസ് എന്നിവ നേട്ടത്തിലാണ് . പുതിയ കുതിപ്പിൻറെ പശ്ചാത്തലത്തിൽ സെൻസെക്സും , നിഫ്റ്റിയും വൈകാതെ സർവകാല റെക്കോഡ് ഭേദിക്കുമെന്നാണ് പ്രതീക്ഷ . ഡോളറുമായുള്ള വിനിമയത്തിൽ രൂപ നേട്ടത്തിലാണ് . 8 പൈസയുടെ നേട്ടത്തോടെ 64.15 രൂപയിലാണ് ഇന്നത്തെ വിനിമയം .